સામગ્રી: ત્રણેયના પતિ લગ્ન બાદ તેમને છોડીને વિદેશ જતા રહ્યા. ત્રણેયે પોલીસ સ્ટેશન, મહિલા આયોગ અને એનઆરઆઈ કમિશન અને કોર્ટના એટલા આંટા-ફેરા કર્યા કે હવે કયા કાયદા હેઠળ કોને કેટલી સજા થશે તે તેમને મોઢે થઈ ગયું છે.

આ વર્ષે જાન્યુઆરીમાં જ ત્રણેયની મુલાકાત ચંડીગઢની આર.પી.ઓ. ઓફિસમાં થઈ અને ત્રણેયે તેમના કેસમાં પોતાના પતિ અને સબંધીઓના પાસપોર્ટ જપ્ત કરાવ્યા.

ચંડીગઢના પાસપોર્ટ અધિકારી સિબાશ કવિરાજે બીબીસીને કહ્યું, "આટલા મોટાપાયે દગાબાજ એનઆરઆઈ પતિઓ વિરુદ્ધ આટલી સખ્તાઈથી કાર્યવાહી ક્યારેય થઈ નથી.

"અમે ચંડીગઢ ઓફિસમાં આ પ્રકારના કેસનું નિવારણ કરવા અલગ વિશેષ સેલની રચના કરી છે."

કેવી રીતે કામ કરે છે આ સેલ ?

આ સવાલના જવાબમાં સિબાશ કહે છે, "આ પ્રકારના લગ્નથી પીડિત ચાર છોકરીઓ અને વિદેશ મંત્રાલયના બે કર્મચારીઓની સાથે મળીને અમે આ સેલ ચલાવી રહ્યાં છે.

"એનઆરઆઈ સાથે લગ્ન કરનાર પીડિતોના જેટલા બનાવો અમારી સામે આવ્યાં છે, તેમાં પૂરતાં કાગળો ન હોવાને કારણે મંત્રાલય ઇચ્છે તો પણ વિદેશમાં તેમની સામે કાર્યવાહી કરી શકતું નથી. 

તમે આ વાંચ્યું કે નહીં?

"આ સેલ કાયદાની ઝીણવટ સમજાવીને તેમની સાથે કામ કરે છે. આ સેલ સાથે પોતાની મરજીથી જોડાયેલી ચાર છોકરીઓમાંથી ત્રણે બીબીસી સાથે વાત કરી.

રૂપાલીની કહાણી

રૂપાલીના લગ્નની તસવીર

આ વર્ષે જાન્યુઆરીમાં કડકડતી ઠંડીના દિવસો હતા. રૂપાલી ભટીંડાથી ચંડીગઢ પહોચ્યાં. 

વર્ષ 2017ના સપ્ટેમ્બરમાં તેમનું લગ્ન થયું હતું. તેમના પતિ કૅનેડા રહેતા હતા. લગ્નના બીજા જ દિવસથી સાસરિયાએ તેમની સતામણી શરૂ કરી દીધી.

બીબીસી સાથેની વાતચીતમાં તેમણે કહ્યું, "હું ફક્ત એક મહિનો સાસરે રહી. એ એક મહિનામાં જ મને જાણ થઈ કે મારા પતિ પહેલાંથી વિવાહિત હતાં. 

"આ બધાની વચ્ચે હું ગર્ભવતી પણ થઈ, ડિપ્રૅશનમાં સરી પડવાને કારણે મારો ગર્ભપાત થઈ ગયો.

"એક મહિના બાદ મારા પતિ મને છોડીને કૅનેડા જતા રહ્યા, ત્યાં જઈને એમણે કોઈ દિવસ ના તો ફોન પણ કર્યો ના તો મૅસેજનો કોઈ જવાબ આપ્યો."

રૂપાલીએ પોતાના પિયરની મદદથી સાસરિયાંઓ વિરુદ્ધ એફઆઈઆર દાખલ કરાવી, પરંતુ રૂપાલીના સાસરિયાંઓએ એવું કહીને ધ્યાન ન આપ્યું કે "દીકરો તો વિદેશમાં છે, તું અમારું શું કરી લઈશ."

એનઆરઆઈની સાથે લગ્ન બાબતે આ પ્રકારની ફરિયાદો છે. અનેક મહિલાઓનાં પતિ લગ્ન કરીને તેમને ભારતમાં છોડીને જતા રહ્યા. 

કેટલાક કિસ્સામાં તેઓ પત્નીને સાથે લઈ ગયા બાદમાં વિદેશમાં તેમની સતામણી કરાઈ. વિદેશમાં તેમની મદદ કરનાર...\nઅગાઉની સામગ્રીનો સારાંશ નીચે મુજબ કરી શકાય છે:
રૂપાલી, અમૃતપાલ, અને અમનપ્રીત, ત્રણે પંજાબના અલગ અલગ શહેરોના રહેવાસી છે, પરંતુ ત્રણેયની પીડા એક સમાન છે.